procesaur/Wiki.mk huggingface dataset:
Цветан Мазнику

Цветан Зафир Мазнику т.е. Мазниковски (Клење, Голо Брдо, - , ) — прв претседател на Македонската заедница во Албанија, еден најголемите поборници за правата на Македонците што живеат во Албанија и собирач на македонскиот фолклор.
1 Животопис
Мазнику е роден е во 1938 година во село Клење, Голо Брдо. Основно образование завршил во родното село, гимназија во Драч а дипломирал на Факултетот за рударство во Санкт Петербург (Ленинград). Две децении работел во рудникот во Подградец а исто толку и во Институтот за истражување во Тирана. Од 1990 година активно почнал да го собира народно творештво од областа на Голо Брдо. Автор е на повеќе дела кои го опфаќаат богатото културно и духовно богатство на Македонците во Голо Брдо.
Како еден од основачите на македонското друштво „МЕД” на почетокот на 1990-те годнини и првиот претседател на Македонската заедница во Албанија дал голем придонес во борбата за остварување на правата на Македонците во Албанија и зачувување на националниот идентитет. Заедно со други Македонци издале шест книги „Голобрдски фолклор“ кои се од огромен придонес за заштита на македонскиот идентитет, јазик и култура на Македонците во Албанија. Автор е на една од двете првообјавени книги на македонски јазик во Албанија. Има објавено повеќе од 660 поговорки, а собрал околу 3.000 поговорки, клетви, благослови и други творби од областа на Голо Брдо. Од 1990 година активно собира народно творештво од овој крај.
Починал на 8 јануари 2015 година во Тирана, Албанија.
Артак Дашјан

Артак Дашјан (роден на 20 ноември 1989 во Ереван) е ерменски фудбалер, играч од средниот ред на Алашкерт и на ерменската репрезентација.
1 Клупска кариера
Започнал да игра фудбал во школата на фудбалскиот клуб Шенгавит, а во 2007 се префрлил во екипата на Банантс со која го направил своето професионално деби во Ерменската Премиер лига. Во јануари 2010, потпишал тригодишен договор со украинскиот клуб Металург Донецк, каде повторно соработувал со тренерот Николај Костов кој го тренирал и во Банантс. По сезона и пол во Украина, Дашјан се вратил во Банантс во јули 2011 година, а на 16 јануари 2013 потпишал за Гандзасар. Сезоната 2013-14 била неговата најуспешна во кариерата; постигнал 7 гола на 14 наатпревари во Ерменската Премиер лига, но во јануари 2014 го напуштил Гандзасар и заминал во бахреинскиот клуб Ал-Мухарак на позајмица до крајот на сезоната. На 30 јуни 2014, се вратил во Гандзасар.
На 4 јули 2014 година, Дашјан потпишал за македонскиот најтрофеен клуб Вардар, приклучувајќи му се на својот сонародник и поранешен соиграч од Банантс, Ховханес Хамбарџумјан.
Трајче Јанчевски

Трајче Јанчевски (, - , ) — еден од најистакнатите македонски сликари.
1 Животопис
Јанчевски е роден на 29 јануари 1928 година во Куманово во скромно семејство како трето дете. Неговиот татко Коста имал сопствена пекарница (во приземјето на семејната куќа) во која правел вкусни и убаво украсени пецива, сомуни и леб, а мајка му Павлина била домаќинка. Од најраното детство малиот Трајче го развива чувството за моделирање. Тие почетоци ќе се случат во пекарницата, каде што заедно со својот брат и сестрите ќе го учи татковиот занает. Во родниот град го завршува основното образование, а средно уметничко училиште го завршил во Скопје 1949 година кај професорите Никола Мартиновски и Лазар Личеноски. Академија за применета уметност завршил во 1954 година во Белград. Таму, поради забележаниот исклучителен талент му било дозволено паралелно да заврши и сценографија. Од 1955 до 1957 година работел како професор по ликовно образование во Куманово. Во периодот 1964-1965 бил на специјализација во Париз. Од 1957 до 1988 г. работел како сценограф во Драмскиот театар во Скопје, а извесен период и како вонреден професор на Педагошката академија.
2 Учества, награди и признанија
Учествувал на бројни национални и интернационални изложби, почнувајќи од Петтата интернационална изложба на современа уметност во Њу Делхи (заедно со Пикасо, Шагал, Миро, Руо и др.), Интернационална изложба на современа уметност во Париз и др.
За своите врвни уметнички остварувања со вонвременски ликовни вредности е добитник на бројни национални и инернационални награди. Во 1984, Награда „11 Ноември“ на град Куманово, во 1989, Награда „11 Октомври“ зас животно дело на Македонија и во 2007 г. награда на ДЛУМ „Нерешки мајстори“. Јанчевски во 1964 година ја добил наградата на фондацијата „Моша Пијаде“, во 1975 стана член на IAA AIAP UNESCO, во 1992 Издавачката куќа „Монд“ од Париз го претставува во едицијата „Мајстори и уметници од светот на 20 век“ и печати поштенски марки со две негови дела, во 1993 Издавачката куќа „Монд“ од Париз го претставува во „Златната книга на колекционери и љубители на уметноста“ со делото „Птичји ритуал“, во 1994/5 г. застапен е во едицијата “Who is Who” во меѓународната уметност во Лозана-Швајцарија, во 1996/97 г. од истата едиција е избран меѓу најзначајните светски уметници, а неговото дело „Во закрила“ е печатено во специјални изданија со поштенски марки.
Го има добиено престижниот „Златен медал“ за француска заслуга и посветеност во име на уметноста и културата од Академијата за ликовна уметност и култура за Средна Европа во Париз. Истата година е прогласен за член на „Академијата за ликовна уметност и култура за Средна Европа“.
Американскиот биографски институт го вклучува меѓу најзначајните 1000 умови во светот и го одбира како дел од „Милениумската временска капсула“ за зачувување информации за идните времиња.
Му била доделена и престижната награда „Златен медал“ од Американскиот биографски институт за „возвишени поединци“ од целиот свет кои со својот труд придонесуваат за социјално, научно, економско или политичко подобрување на своето општество.
По тешко боледување, Трајче Јанчевски починал во Скопје на 4 февруари 2015 година.
Началник на Крим

Началник на Република Крим (|Глава Республики Крым) — највисок функционер и шеф на извршната власт на Република Крим во состав на Руската Федерација.
Задачата на началникот е да обезбеди придржување до уставот и федералните закони на Русија, како и уставот и законите на самата Република Крим. Служи како заштитник на еднаквоста меѓу народите, правата и слободите на граѓаните и запазување на целовитоста и усогласеноста во работата на органите на републиката.
Лицето на оваа функција мора да е на возраст од барем 30 години, а мандатот трае пет години, највеќе двапати по ред. Лицето го назначува Врховниот совет на Крим по предлог на претседателот на Руската Федерација. Во случај лицето да стапува како вршител на должност, назначувањето го врши непосредно претседателот на државата, без одобрување од републичките власти.
Моментален началник е Сергеј Аксјонов, кој е на функцијата од 9 октомври 2014 г.
1 Список на началници
Име, Стапил, Напуштил
Сергеј Аксјонов (вршител), 14 април 2014, 9 октомври 2014
Сергеј Аксјонов, 9 октомври 2014, ''денес''
Дравска Бановина

Дравската Бановина — покраина во склоп на Кралството Југославија во периодот 1929-1941. Оваа бановина се состоела речиси целосно од територијата на денешна Словенија. Името го добила по реката Драва.
1 Поврзано
*Кралство Југославија
Врбаска Бановина

Врбаска Бановина била покраина во склоп на Кралството Југославија во периодот 1929-1941. Името го добива по реката Врбас и се состоеше претежно на територија на Западна Босна и Херцеговина и источниот дел на Хрватска.
1 Население
Населението на бановината во 1931 било 1,037,382. Најзастапени верски групи била православните христијани со 600.529 (58 %), потоа муслиманите со 250.265 (24 %), и католиците со 172.787 (17 %).
2 Поврзано
*Кралство Југославија
*Историја на Босна и Херцеговина
*Република Српска
Моравска Бановина

Моравската Бановина била покраина (бановина) во склоп на Кралството Југославија во периодот 1929-1941. Се состоела од делови на денешна Средна Србија и мал дел на Косово и била именувана по реката Морава. Главен град беше Ниш.
1 Граници
Според Уставот на Кралството Југославија од 1931 година,
:''Моравска бановина се граничи со Романија и Бугарија на север, областа Лужница на југ. Од оваа гледна точка јужната граница на бановината се простира до областите Лужница, Ниш, Добриќ, Прокупље, Косаница, реката Лаб и Вучитрн. Се спојува со Зетска бановина на местото каде граничат трите области: Вучитрн, Грачаница и Дреница.
2 Наводи
*
3 Поврзано
*Јужна и Источна Србија
Јасир Асани

Јасир Асани (роден на 19 мај 1995 во Скопје) — албански фудбалер роден во Македонија, играч од средниот ред на Естеглал и на албанската репрезентација.
1 Клупска кариера
Асани е производ на младинската школа на Вардар, а за првпат во порвиот тим бил вклучен во јули 2013 година. Своето деби во Првата македонска лига го имал при гостувањето на Вардар кај Хоризонт Турново во поразот со 2-0 на 25 август 2013, влегувајќи во игра на местото на Мирослав Јовановски во 84-тата минута. Својот прв погодок во дресот на Вардар го постигнал на 14 март 2014, во поразот од Работнички со 2-1, иако неговиот гол во 37-мата минута му донел предност на Вардар. Подоцна истиот месец го постигнал својот прв хет-трик во кариерата во победата со 6-0 над Напредок на домашен терен. Својата прва професионална сезона ја завршил со 12 настапи и 7 гола.
2 Репрезентативна кариера
Асани ја има претставувано Македонија во селекциите под 19 и под 20 години, а на 13 август 2014 го направил своето деби за селекцијата под 21 година, во поразот со 3-0 на домашен терен од Израел во квалификациите за Европското првенство 2015.
Волде

Волде може да се однесува на:
* Волде (Мекленбург-Западна Померанија) — општина во округот Мекленбуршка Езерска Област, во сојузната покраина Мекленбург-Западна Померанија, Германија.
* Волде (Шлезвиг-Холштајн) — општина во округот Шлезвиг-Фленсбург, во сојузната покраина Шлезвиг-Холштајн, Германија.
Ԅ

Коми зје (; италик: '''') — буква од комската азбука, вид на запис на кирилица. Се користела само при записите на комитскиот јазик во 1920-ите како и во мордвинските јазици.
Изговорот на оваа буква е .
1 Поврзано
*З з : Кирилична буква З
Список на дипломатски претставништва на Косово

Оваа статија е за дипломатски претставништва на Косово. До февруари 2013, Република Косово има повеќе од 20 дипломатски претставништва низ светот. Од прогласувањето на независноста, 108 држави-членки на ОН ја признаа новата држава, вклучувајќи го и Тајван.
1 Европа
***Тирана (амбасада)
***Виена (амбасада)
***Брисел (амбасада)
***Софија (амбасада)
***Загреб (амбасада)
***Прага (амбасада)
***Париз (амбасада)
**Стразбур (конзулат)
***Берлин (амбасада)
**Франкфурт (конзулат)
**Штутгарт (конзулат)
***Будимпешта (амбасада)
***Рим (амбасада)
**Милано (конзулат)***Скопје (амбасада)
*** Подгорица (амбасада) ***Хаг (амбасада)
***Љубљана (амбасада)
***Стокхолм (амбасада)
***Берн (амбасада)
**Женева (конзулат)
**Цирих (конзулат)
***Лондон (амбасада)
2 Северна Америка
***Отава (амбасада во процес на отворање)***Панама (амбасада)***Вашингтон (амбасада)
**Њујорк (конзулат)
3 Азија
***Токио (амбасада)
***Ријад (амбасада)
***Анкара (амбасада)
**Истанбул (конзулат)
***Абу Даби (амбасада во процес на отворање)
4 Океанија
***Канбера (амбасада)
5 Поврзано
* Надворешни врски на Косово
6 Наводи
*
Тони Грнчаров

Тони Грнчаров (роден на во Скопје) — македонски поранешен кошаркар и репрезентативец. Тој играл на позицијата бек и целата своја кариера како играч ја одиграл во Првата кошаркарска лига. Брат му е на поранешниот фудбалер Бобан Грнчаров.
1 Играчка кариера
За сезоната 2008/09, Грнчаров потпишал за Фершпед Работнички. Грнчаров со Работнички станал првак во Првата лига во таа сезона.
Во јануари 2013 година, за време на паузата од сезоната 2012/13, Грнчаров го напуштил МЗТ Аеродром и потпишал за Струмица.
2 Останата кариера
Во ноември 2017 година, Грнчаров станал извршен директор на МЗТ Аеродром.
3 Успеси
3.1 Титули
3.1.1 МЗТ Аеродром
*Прва македонска лига (4) : 2011/12
*Куп на Македонија (2) : 2000, 2012
3.1.2 Струмица 2005
*Прва македонска лига (1) : 2006/07
*Суперкуп на Македонија (1) : 2007
3.1.3 Работнички
*Прва македонска лига (1) : 2008/09
3.2 Признанија
* Најдобар стрелец во Купот на Македонија - издание 2006* Бек на сезоната 2006/07* Прва најдобра петорка во сезоната 2006/07* Најдобра домашна петорка во сезоната 2006/07* Најдобра одбранбена петорка во сезоната 2006/07
Стефан Спировски

Стефан Спировски (роден на 23 август 1990 во Битола) — македонски фудбалер, играч од средниот ред на АЕК Ларнака и на македонската репрезентација.
1 Клупска кариера
Спировски ја започнал својата кариера во екипата на Пелистер, во која го имал своето деби за првиот тим во 2007 година. За Пелистер настапувал две и пол сезони, а во зимскиот трансферен прозорец 2010 година му се приклучил на српскиот клуб Борац Чачак. Своето деби во Српската Супер лига го имал на 20 март 2010, против Јагодина во победата со 1-0 и токму тој бил стрелец на единствениот погодок. На 16 мај 2012, Спировски бил во почетниот состав на Борац во финалето на Купот на Србија, во кое неговиот тим загубил со 2-0 од Црвена Ѕвезда. По завршувањето на сезоната 2011-12 сезона, кога Борац неочекувано испаднал од Суперлигата, Спировски заминал на позјамица во Работнички. До зимската пауза во првенството одиграл 9 натпревари и постигнал еден гол, во победата со 3-1 над Брегалница. Потоа, тој се вратил во Борац за вториот дел од сезоната, играјќи 6 натпревари во кој постигнал еден гол во Српската Прва лига (втора лига по ранг во Србија). За четири години во Борац, вкупно во сите натпреварувања одиграл 60 натпревари и постигнал 2 гола.
На 26 јануари 2014, Спировски потпишал за бугарскиот прволигаш Берое, откако две недели претходно дошол на проби и успеал да го импресионира тренерот Петар Хубчев. По потпишувањето на договорот му бил доделен дресот со број 92. Своето деби за ''старозагорци'' го направил на 23 февруари во поразот со 3-0 на гостувањето против Литекс. Својот прв гол за Берое го постигнал на 7 мај 2014, во победата над Љубимец со 4-0, со прекрасно изведен слободен удар од голема далечина. Првата сезона во клубот ја завршил со 10 настапи и еден гол. Следната сезона одиграл 9 натпревари во А група и еден во Купот на Бугарија до зимската пауза, во која му бил раскинат договорот.
На 23 декември 2015, потпишал двегодишен договор со екипата на Вардар и избрал да го носи дресот со бројот 8. Својот прв погодок во црвено-црниот дрес го постигнал на 16 мај 2015, во победата на домашен терен над Ренова со 4-1, со која екипата на Вардар станала шампион на Македонија.
На 28 август 2017, Спировски потпишал тригодишен договор со унгарскиот Ференцварош.
2 Репрезентативна кариера
Тој е поранешен репрезентативец на Македонија во репрезентациите под под 19 и под 17 години. Тој исто така има 21 настап за репрезентацијата под 21 година со што се наоѓа на делба на 6. место по бројот на настапи во оваа категорија.
На 10 август 2011 тој го направил своето деби за сениорската репрезентација во пријателски натпревар против Азербејџан. Својот прв гол за македонската репрезентација Спировски го постигнал на 28 март 2017, во победата со 3-0 над Белорусија во пријателски натпревар одигран на Филип II арената во Скопје.
3 Титули
3.0.1 Вардар
* Македонско првенство : 3
: 2014-2015, 2015-2016, 2016-2017
3.0.2 Ференцварош
*Унгарско првенство : 1
: 2018-2019
Јан Питлик

Јан Питлик — дански ракометен тренер.
1 Кариера
Питлик бил селектор на Женската ракометна репрезентација на Данска во периодот 1998 — 2006 година, а потоа уште еднаш и во периодот 2007 — 2014 година. Под негово водство, ракометарките на Данска освоиле златен медал на Олимписките игри во 2000 и во 2004 година, биле европски шампиони од 2002 година и европски вице-шампиони од 1998 и 2004 година.
Во февруари 2015 година, Питлик бил ангажиран во ЖРК „Вардар“ во својство на тренер-консултант., додека од 2016 година е тренер на Оденсе.
Дринска Бановина

Дринската Бановина била покраина во склоп на Кралството Југославија во периодот 1929-1941. Главен град на бановината бил Сараево и вклучува територии на денешна Босна и Херцеговина и Србија. Именувана била според реката Дрина и како и сите бановини, намерно не била создадена врз етнички карактер на населението.
1 Поврзано
*Кралство Југославија
*Шумадија и Западна Србија
Амброз

Амброз — македонска рок-група која свири блек-метал.
1 Кариера
„Амброз“ е група која свири симфоничен дет-блек метал. Во 2008 година, групата го објавила првото демо-издание „Night Funeral“. На 13 февруари 2015 година, по десетгодишна работа, групата го промовирала својот прв албум под наслов „Into the Endless Void“. На албумот се наоѓаат осум песни, снимени во студиото на гитаристот на групата Иван Јамандиловски. Обвивката на албумот ја изработил пејачот на групата Дамјан Клинчаревски.
Групата свирела на повеќе музички манифестации во Македонија, а во април 2015 година го одржала првиот концерт во странство, во клубот „Адамс“ во Софија.
Студентски пленум

Студентски пленум — македонска студентска иницијатива за одбрана на правата на студентите која се залага за поквалитетно образование, а се бори против неправедноста и партиските влијанија. Иницијативата се појавила кон крајот на 2014 година по најавата за воведување на екстерно оценување, а подоцна преименувано во државен испит, од страна на Владата на Македонија, како и низа други измени во Законот за високо образование, кој според движењето силно го крши членот 46 од Уставот на Македонија, во кој се гарантира автономија на универзитетите.
Една од главните одлики на Студентскиот пленум е нејзината хоризонтална поставеност, односно, во оваа организација нема водач, секој студент кој има желба може да се приклучи и рамноправно да учествува во него. Важно е секој да пристапи како поединец, без никакви партиски влијанија.
За кратко време ова движење го привлече вниманието на македонската јавност, откако беа организирани три големи протести каде што учествуваа и над 10.000 студенти. Ова студентско движење за првпат во историјата на Македонија, во знак на протест, ги окупираше факултетите во Скопје, каде што студентите се вселија и со денови преноќуваат таму.
Општина Чегране

:''За истоименото село, видете Чегране.''
Општина Чегране — рурална поранешна општина во Македонија, основана во 1996 година, а престанала да постои со законот за територијална поделба на Македонија од 2004 година, кога била припоена на Општина Гостивар. Седиште на општината било селото Чегране.
1 Демографија
Според пописот од 2002 година, општината Чегране има 12310 жители, од кои:
* Албанци 12075 (97,65%)
* Македонци 235 (02,35%)
2 Поврзано
* Општини во Македонија
* Општина Гостивар
* Чегране
Дунавска Бановина

Дравската Бановина била покраина во склоп на Кралството Југославија во периодот 1929-1941. Оваа бановина се состоела скоро целосно од територијата на денешна Словенија. Името го добива по реката Драва.
1 Население
Според пописот од 1931 г., Дунавската Бановина имала 2,387,495 жители. Етничкиот состав е следен:
* Срби и Хрвати (56,9 %)
* Унгарци (18,2 %)
* Германци (16,3 %)
2 Поголеми градови
* Нови Сад
* Суботица
* Зрењанин
* Сомбор
* Кикинда
* Сремска Митровица
* Крагуевац
* Смедерево
* Пожаревац
3 Наводи
*
4 Поврзано
*Кралство Југославија
*Војводина
Времето не проаѓа

Времето не проаѓа е збирка песни на францускиот поет Пол Елијар. Книгата е објавена на македонски јазик, во препев на Георги Сталев, во 1966 година од издавачката куќа „Кочо Рацин“.
1 Технички одлики
Книгата има 84 страници и отпечатена е во тврд повез, како дел од едицијата „Поетска плејада“. Изборот и препевот на песните го направил Георги Сталев. Техничкото уредување и нацртот на корицата го направил Коста Бојаџиевски, а коректор била Вера Арсовска. Книгата била отпечатена во графичкиот завод „Гоце Делчев“ од Скопје, во јуни 1966 година, во тираж од илјада примероци.
2 Содржина
Збриката содржи избор од поезијата на Елијар (пишувана од 1917 до 1951 година), како и поговор, насловен како „Нерекината поезија“ од Георги Сталев. Во збирката се застапени следниве песни: Да си легнеме; За да живеам тука; Секој цвет на плодовите; Давеник; Модел; Попладнето истиот ден; Времето не проаѓа; Ах; Свита; Вљубената; Голота на вистината; Без гнев; Непознат; Прва на светот; Гертруда, Дороти; Отпрвин ми дојде една голема желба; Тоа што ти го реков; Јас ти го реков; Земјата е сина; Од „Вселената - самотник“; Штотуку нагрдена; Кон полноќ; Една за сите; Толку мечти во празно; Ти стануваш водата се разлева; Ние ја создадовме ноќта; Да бидеш, Со глава во ѕидиштата; Не може да ме познава никој; Каде се прават цртежите; Изгубена градинка; Ноември 1936; Јас не сум сам; На првиот отворен збор; Средби; Моите часови; Поклопче; Слобода; Седум песни за љубовта во војната; Без тебе; Во април 1944: Париз дише уште; Едно тело; Редот и безредието на љубовта; Во внатрешноста на погледот; Леда во својот прв сон; Добра правина; Недела; Феникс.
Преспанска Котлина

Преспанска Котлина — котлина во југозападниот дел на Република Македонија, со помали делови во денешна Грција и Албанија. Зафаќа вкупна површина од и лежи на надморска височина помеѓу 853 и . Сместена е во историско-географската област Преспа.
Котлината е настаната со спуштање по должината на два напоредни раседи во правец север-југ. Во плиоценот целата котлина била исполнета со езеро, што може да се види од алувилајни наноси на рамничарското дно од котлината. Од него денес остануваат Големото и Малото Преспанско Езеро.
1 Положба
Источната рамка ја образуваат планините Баба и Бигла, западната Галичица и Исток, северната Плакенска Планина, а на југ Преспанското Езеро, планината Корбец и државната граница со Грција. Понатаму на југ е сместено и Малото Преспанско Езеро, кое исто така влегува во котлината.
Голем дел од котлината и денес е исполнет со езеро. Во северниот дел е сместено Ресенското Поле, а рамничарски се и деловите на исток и (во помала мера) на запад од езерото. Делеку поголем е појасот долж планината Баба, кој се граничи со денешната Општина Преспа (''Преспес'') од Леринскиот округ во Грција. Помалиот дел во Албанија се протега од атарот на с. Стење и, застрмувајќи се, навлегува во округот Поградец.
2 Клима
Климатските услови и почвата се особено погодни за одгледување на јаболка, за што сведочи развиеноста на оваа гранка на овоштарството во тој крај. Најзначајно населено место во котлината е градот Ресен.
3 Поврзано
* Преспа
* Ресенско Поле
* Преспанско Езеро
* Општина Ресен
* Општина Преспа
* Поградец (округ)
Блауорт

Блауорт (|Blauort) — еден од ненаселените песочни острови во Северното Море, близу брегот на Дитмаршен (близу Бизум). Неговата должина од север на југ изнесува 1.200 метри и 500 метри од исток на запад. Опкружен е од песочниот брег Блауортзанд (''Blauortsand''), кој се граничи на север од протокот Веселбуренрер Лох и на југ од Пип.
Според Националниот парк Шлезвигхолштајнско Ваденско Море, Блауорт, како и песочниот брег Тертиус на југ, припаѓа на општината Хедвигенког. Меѓутоа, покраинската влада на Шлезвиг-Холштајн сè уште официјално не го потврдила и одобрила ова.
Островчето Блауорт се движи кон исток, исто како сите песочни острови на западниот брег на Шлезвиг-Холштајн. Од 1938 до 1962 година песокот се поместувал за 32 метри годишно и денес е околу шест километри од брего. Највисоката точка на Блауорт се наоѓа над просечната висока плима (која е околу 1,83 метри) и единствено е целосно поплавувана од пролетните плими или бурите. Не постои никаква вегетација на островот.
Блауорт е еден од неколкуте главно недопрени станишта на брегот и од големо значење за морските птици и фоките. Од 1985 година е дел од првата заштитна зона на националниот парк.
Во летните месеци се прават пешачки тури низ блатата на Блауортзанд и се нуди тргнување од Бизум и Веселбурен.
Бизумскиот писател, Штефани Бах Штајн, една од нејзините книги за поезија ја нарекла „Блауорт“.
Тертиус

Тертиус (|Tertius; познат и како ''Тертиусанд'') — спруд сместен во Хелголандскиот Залив близу брегот на Дитмаршен, кој припаѓа на германската сојузна покраина Шлезвиг-Холштајн.
Порано спруд (подоцна песочниот брег пораснал над вообичаената висока плима, делотворно станал остров), Тертиус пропаднал во последните декади преку крајбрежната ерозија. Како последица, песочниот брег често е поплавуван и нема никаква вегетација. Неодамнешните сателитски слики покажуваат дека Тертиус е поплавуван дури и при ниска плима. Како сите незаштитени острови и песочни брегови близу западниот брег на Шлезвиг-Холштајн, Тертиус силно се движи на исток.
Тертиус се наоѓа околу 10 километри западно од омиленото туристичко одредиште Бизум во Мелдорфскиот Залив, кој се граничи со каналот Пип, кој служи како пристапен воден пат до пристаништето Бизум. На југ се наоѓа островот Тришен и на североисток островот Блауорт. Според Националниот парк Шлезвигхолштајнско Ваденско Море, Тертиус како и Блауорт припаѓа на општината Хедвигенког во округот Дитмаршен. Меѓутоа, покраинската влада на Шлезвиг-Холштајн сè уште официјално не го потврдила или одобрила ова.
Тертиус, кога не е поплавен, претставува место за одмор на морските птици и фоките. Тури за посета на песочниот брег понекогаш се организирани од Бизум за да се набљудуваат овие животни. Иако, песочниот брег не е дел од првата заштитна зона на националниот парк, јавниот пристап до Тертиус е ограничен.
1 Галерија
Ристо Соколов

Ристо Соколов - Сокол (Дреново, Кавадаречко, - , ) — истакнат македонски ликовен уметник.
1 Животопис
Соколов е роден на 16 април 1957 година, во кавадаречкото село Дреново. Средно уметничко училиште и Факултет за ликовни уметности завршил во Скопје, отсек графика во класата на проф. Димитар Малиданов и графички дизајн во класата на проф. Костадин Танчев Динка. Живеел и работел во Кавадарци, како слободен уметник. Починал во кавадарци на 14 февруари 2015 година.
Излегувал самостојно низ цела Македонија, во повеќе европски земји, а преку групни изложби бил присутен низ целиот свет. Познат бил и како успешен организатор на Меѓународни ликовни колонии, а последните неколку години пред смртта имал успешни соработки со други уметности (музичка, театарска, литературна, фотографска и др.) преку неформалната уметничка група “Сокол Арт“ која настанала од неговиот двегодишен ангажман во кавадаречката и македонска уметност преку Уметничкото студио “Сокол Арт“, од каде што произлегле неколку ликовни изложби, театарски претстави, поетски дела, фотографски перфоманси, мултимедијални настани и концерти.
Последната негова изложба насловена како „Ретро Арт – Нови моменти“ (12 декември 2014 – 12 јануари 2015, Музеј Галерија Кавадарци) останала запаметена како една од најпосетуваните во историјата на ликовната уметност во Кавадарци.
Мелдорфски Залив

Мелдорфски Залив (|Meldorfer Bucht) — залив близу брегот на сојузната покраина Шлезвиг-Холштајн, во Германија, кој претставува дел од Хелголандскиот Залив.
1 Местоположба
Заливот се наоѓа околу 90 километри северозападно од Хамбург и 30 километри североисточно од Куксхафен. Припаѓа на округот Дитмаршен. На север се наоѓа приморското одморалиште Бизум, на југ е приморското одморалиште Фридрихског, иако не се граничи директно со Мелдорфскиот Залив. На исток е селото Хемингштет и градот Мелдорф, од каде потекнува името на заливот. На запад, заливот се граничи со Северното Море. Негов најважен канал е Пип, кој е длабок 20 метри и го дели Мелдорфскиот Залив на три дела: Верденер Лох (север), Кроненлох и Зомерког-Штертлох (југ).
2 Историја
Како последица на неколку големи поплави кон крајот на средниот век и почетокот на новото време, заливот се проширил кон ниските мочуришни области и скоро да стигнал до Мелдорф. Сè до век, земјата не почнала да се суши и повторно да се освојува и да се создаваат полдери (''Köge''); заливот по првпат започнал да се заштитува со брани.
На 17 февруари 1500 година, самостојната селска република Дитмаршен се борела со војската на данскиот крајл и неговиот брат во Битката кај Хемингштет. Витештвото на кралот, главно составено од благородници, било скоро целосно удавено во водите на пролетната плима во Мелдорфскиот Залив.
3 Денес
Кога последната брана била изградена во март 1978 година, освојувајќи површина од околу 8,5 х 8 километри, Мелдорфскиот Залив останал со проценета површина од 30 км². Меѓутоа, изградба на последните брани не била главно насочено на добивање нова земја, туку одбрана на крајбрежието. На пример, со изградбата на новите 8,8 метри високи брани, кои се долги 14,8 километри, дејството на браната било значително зголемено, а должината на браната намалена. Новосоздадениот Шпајхерког во Мелдорфскиот Залив е главно наменет за чување на водата од внатрешноста при речни поплави и да ја внесува во морето преку две брани. Дополнително, солените мочуришта делуваат како заштитена област за птиците. Земјоделството игра мала улога во Шпајхерког. Овците се чуваат тука за да ги стабилизираат браните. Шпајхерког како и другите небранети области во Мелдорфскиот Залив припаѓаат на првата заштитна зона на Националниот парк Шлезвигхолштајнско Ваденско Море и затоа се предмет на посебни закони за заштита.
4 Острови
Во Мелдорфскиот Залив се наоѓа ненаселениот остров Хелмзанд, кој е како еден од хализите и многу години бил поврзан со копното преку насип. Исто така, тука влегува и островот Тришен, кој се наоѓа во заливот. Дури и спрудовите Блауорт и Тертиус можат единствено да бидат посетени со посебна дозвола.
5 Човечка употреба
Непосредната крајбрежна област е целосна развиена за туризам. Каналите Нордерпип и Зидерпип обезбедуваат пристап до пристаништето во Бизум. Фаќачите на морски ракчиња ловат во Мелдорфскиот Залив. Јужниот дел на заливот е користен од Германската војска како област за тестирање на оружје. Во западниот дел, северно од естуарот на Елба, Фогелзанд е погребно место за оние погребани во море.
Северна Фризија (округ)

:''Оваа статија се однесува на округот Северна Фризија. За други значења, погл. Северна Фризија (појаснување).''
Северна Фризија (|Nordfriesland) — округ во сојузната покраина Шлезвиг-Холштајн, Германија. Ја вклучува скоро целата област Северна Фризија заедно со блиските области на исток и на југ и се граничи со (од исток надесно) окрузите Шлезвиг-Фленсбург и Дитмаршен, Северното Море и данскиот регион Јужна Данска.
До 2008 година, Северна Фризија бил најпосетуван рурален округ во Германија.
1 Историја
Морето отсекогаш имало силно влијание во областа. Во средновековниот период, бурите го правеле животот во Северна Фризија опасен. Дури во новото време со изградбата на брани било спречено понатамошното губење на земјата и на луѓето. Многу села кои некогаш постоела сега се на дното на морето. Најпознат пример е малото морско пристаниште Рунгхолт, кое било уништено од големата поплава во 1362 година. Островот Штранд исчезнал во Буркардиската поплава, уште една катастрофална бура во 1634 година. Подоцна, се појавиле неколку мали острови наместо Штранд.
Од околу 1200 година до 1864 година, областа која сега е Северна Фризија била дел од Војводството Шлезвиг, кое самото не било директно дел од данското кралство, туку феуд на данската круна и поврзувано со данските кралеви преку личен сојуз како одвоена единица. Северна Фризија сè уште е повеќејазичен округ: постојат луѓе кои говорат германски јазик, долногермански јазик, севернофризиски јазик и дански јазик. Севернофризискиот јазик постои во девет малку различни дијалекти, иако главно е користен од постарите граѓани во копнениот дел на Северна Фризија. Сепак, голема јазична заедница на Фризи постои на островите Фер и Амрум. Откако станал германски, трите окрузи биле основани во област: Зидтондерн на север, Хузум во средина и Ајдерштет на југ. Во 1970 година овие три окрузи биле споени за да го основаат округот Северна Фризија.
2 Географија
Целосниот крајбрежен појас е дел од Националниот парк Шлезвигхолштајнско Ваденско Море. Северна Фризија го вклучува брегот помеѓу Дитмаршен и Данска. На југ е полуостровот Ајдерштет, каде реката Ајдер се влева во морето.
Севернофризиските Острови се исто така дел од округот и се наоѓаат исто така во националниот парк. Постојат пет големи острови (Зилт, Фер, Амрум, Пелворм и Нордштранд) и десет помали островчиња познати како халиг.
3 Грб
Грбот прикажува три златни бродови на сина позадина. Овој грб бил користен од полуостровот Ајдерштет од век. Кога округот бил основан во 1970 година, грбот на Ајдерштет бил прогласен на ниво на целиот округ. Разликата од стариот грб се трите слики на едрата на бродовите: плуг, харинга и глава од бик.
4 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град
5 Ризница-ред
*
Тракиско Море

Тракиско Море (|Θρακικό Πέλαγος, ''Тракико Пелагос''; |Trakya Denizi, ''Тракија Денизи'') — северен дел од Егејското Море на бреговите на источна Егејска Македонија, Тракија и северозападна Турција. Сето море лежи северно од 40 СГШ. Од исток до запад се протега од 23° ИГД до приближно 25,8° ИГД или од Струмскиот Залив од запад со најсеверниот дел на полуостровот Галиполе на исток, а во правец север-југ од 40,25°N до 41° СГШ, односно од Дарданелите (Турција) на север до границата помеѓу Скечанскиот и Родопскиот округ Западна Тракија, Грција.
1 Поважни острови
Во морето се сместени следниве острови:
* Тасос, Егејска Македонија
* Самотракија, Западна Тракија
* Ѓокчеада (Имврос), Турција
* Бозџаада (Тенедос), Турција
2 Заливи
Поважни заливи на Тракиското Море се:
* Херсовски Залив, Егејска Македонија
* Струмски Залив, Егејска Македонија
* Кавалски Залив, Егејска Македонија
* Сароски Залив, Турција
3 Сливни реки
Во морето се слеваат следниве реки:
* Струма
* Места
* Марица
4 Позначајни пристанишни градови
На морето излегуваат следниве поважни градови со стопански пристаништа:
*Ениќој (''Амфиполи''), Егејска Македонија
*Кавала, Егејска Македонија
*Дедеагач (''Александрополис''), Западна Тракија
*Тасос, Егејска Македонија
*Самотракија (''Самотраки''), Западна Тракија
*Бозџаада (''Тенедос''), Турција
468 Лина

468 Лина — астероид од главниот појас. Откриен од страна на Макс Волф на 18 јануари 1901 година во Хајделберг. Привременото име на астероидот било 1901 FZ. Овој астероид бил наречен по служителката Лина која го опслужувала Волфовото семејство. Станува збор за член од јадрото на темидските астероиди.
1 надворшни врски
*
Изборно здружение на Јужен Шлезвиг

Изборно здружение на Јужен Шлезвиг (|Südschleswigscher Wählerverband, |Sydslesvigsk Vælgerforening, севернофризиски: ''Söödschlaswiksche Wäälerferbånd'') — регионална политичка партија во сојузната покраина Шлезвиг-Холштајн, во северна Германија. Ги претставува данското и фризиското малцинство.
Бидејќи партијата претставува национални малцинства, SSW одбива да се определи според политичкиот спектар од лево до десно, но ги води своите политики според нордискиот модел, кој често поддржува силна социјална држава, но од друга страна, поголема слобода на пазарот на труд како во германскиот модел. Застапена е во покраинското собрание на Шлезвиг-Холштајн и неколку окружни и општински совети. Не настапува во сојузните избори од 1965 година.
Како партија за националното данско малцинство во Јужен Шлезвиг, SSW не е предмет на општата обврска за надминување на прагот од 5% освоени гласови за да добие пропорционални места во ниедно покраинско собрание („Ландтаг“) или долниот дом на германското собрание („Бундестаг“). На најновите избори во 2012 година, SSW освоила 4,6% од гласовите и четири места.
На изборите во 2005 година, SSW добила 3,6% (две места). Ова било доволно за SSW да ја држи рамнотежата помеѓу националните партии на левицата и десницата и SSW одбрала да ја поддржи коалицијата на SPD и Зелените, без да се приклучи на самата коалиција. Ова предизвикало критики од CDU и од германските конзервативни кругови, кои тврделе дека откако SSW добиле посебен статус, била обврзана да ги брани само интересите на малцинствата и дека тој статус треба да биде повлечен, ако SSW се однесува како „обична“ партија. Меѓутоа, претставници на SSW инсистирале на целосна вредност на нивните парламентарни места и нивните еднакви права како германски граѓани. Партијата зазела силна позиција за образовните принципи во покраината (укинувањето на традиционалниот германски систем на делење на учениците според академското знаење веќе по четврто одделенија во различни видови на средни училишта). CDU тврделе дека бидејќи постојат одвоени дански училишта, било неразбирливо за SSW самата да се вклучи во работата на јавните училишта.
Бидејќи коалицијата на SPD и Зелените не успеала да создаде влада на следните избори, по што била создадена коалиција на CDU–FDP, а SSW се приклучува на опозицијата.
На покраинските избори во 2012 година, SSW добила 4,6% од сите гласови и добила три места во покраинското собрание. Коалицијата на SPD, Зелените и SSW била создадена во јуни 2012 година и поранешниот парламентарен водач, Анке Спорендонк, бил назначен за министер за култура, правда и европски прашања. Ова било првпат во германската историја, малцинска партија да биде дел од покраинска влада. Новата коалиција имала низа прекари, на пример „Дански семафор“ (''Dänen-Ampel''), „Семафор на Шлезвиг-Холштајн“ (''Schleswig-Holstein-Ampel''), „црвено-зелено-сина коалиција“ (''rot-grün-blaue Koalition''), „Крајбрежен семафор“ (''Küstenampel'') и „Северен семафор“ (''Nord-Ampel'').
473 Ноли

473 Ноли — мал астероид кој е припадник на Евномското семејство. Бил откриен од страна на Макс Волф на 13 февруари 1901 година, но бил набљудуван само еден месец па поради ова станува „изгубен астероид“ во наредните декади. Повторно бил забележан во 1987 година, 86 години подоцна. Ништо не се знае за неговите одлики.
480 Ханза

480 Ханза — астероид од главниот појас. Откриен од страна на Макс Волф на 21 мај 1901 година.
Овој објект е главниот претставник на ханзени астероиди од 162–839 астероиди кои поседуваат слични спектрални својства и орбитални елементи. Па затоа може да се каже дека потекнуваат од ист судирен настан. Сит челнови поседуваат релативно голема орбитална наклонетост.
1 Наводи
Ајдерштет

Ајдерштет (|Eiderstedt; |Ejdersted; севернофризиски: ''Ääderstää'') — полуостров во округот Северна Фризија, во сојузната покраина Шлезвиг-Холштајн, Германија.
1 Преглед
Долг е околу 30 километри и 15 километри широк и бил создаден преку градење брани (полдери) од три острови: Ајдерштет околу Тенинг, Утхолм околу Татинг и Еферсхоп околу Гардинг. Градењето брани започнало околу 1000 година.
Бидејќи овие три острови биле самостојни административни области, областа првично била наречена „Три земји“ (''Dreilande'').
Почвата од нанос од Северното Море ја направило областа погодна за земјоделство. Денес, туризмот преовладува, особено во општината Санкт Петер-Ординг на западниот крај на полуостровот. Светилникот во Вестерхефер е главната знаменитост на полуостровот и најпознат светилник во Германија. Ваденското Море, Ајдерските брани на реката Ајдер и Катингер Ват, мочуришта добиени од морето со изградбата на Ајдершперверк, се останатите туристички атракции на полуостровот.
2 Историја
Постојаната закана од морето и постојаните селења принудиле Ајдерштет да добие посебен облик на самоуправување уште многу одамна бидејќи градењето брани било единствено можно со силна соработка. Првично во областа се населиле Фризите. Ајдерштет бил дел од Војводството Шлезвиг од век.
Во 1864 година, данското Војводство Шлезвиг станало дел од Кралството Прусија. Пруската администрација му доделила самостојност на Ајдерштет како округ. Во 1970 година, округот Ајдерштет бил споен со окрузите Хузум и Зидтондерн за да го создадат новиот округ Северна Фризија.
3 Амт Ајдерштет
Административно, полуостровот влегува во рамките на истоимената општинска заедница со административно седиште во градот Гардинг. Единствениот град на полуостровот кој не е дел од оваа општинска заедница е Тенинг.
471 Папагена

471 Папагена — астероид од главниот појас. Откриен од страна на Макс Волф на 7 јуни 1901 година. Привременото име на астероидот било 1901 GN.
Папагена е во поволна положба - противположба со светлинска величина од 9,8 на секои пет години. На 30 септември 2010 година, имал светлинска величина од 9,68 и ќе станува се посветол до 12 декември 2035 година, кога светлинската величина ќе изнесува 9,28. Именуван е според лик од Моцартовата опера, ''Магичната Флејта''.
Ајдерштет (амт)

Ајдерштет (|Eiderstedt; |Ejdersted; севернофризиски: ''Ääderstää'') — општинска заедница во округот Северна Фризија, во Шлезвиг-Холштајн, Германија. Општинската заедница целосно се простира на истоимениот полуостров, освен за градот Тенинг. Нејзиното седиште е во градот Гардинг.
1 Историја
На 1 јануари 2008 година независната општина Санкт Петер-Ординг станал дел од општинската заедница.
2 Поделба
Општинската заедница Ајдерштет се состои од следниве општини:
# Гардинг
# Кирхшпил Гардинг
# Гротузенког
# Катариненхерд
# Коценбил
# Нордерфридрихског
# Олденсворт
# Остерхефер
# Попенбил
# Санкт Петер-Ординг
# Татинг
# Тетенбил
# Тимлауер-Ког
# Фолервик
# Велт
# Вестерхефер
3 Грб
Грбот прикажува златен брод на сина позадина со три едра на кои со црвено се нацртани леопард, крава и риба.
Лујџи Карнера

Лујџи Карнера (|Luigi Carnera; Трст, 14 април 1875 - Фиренца, 30 јули 1962) — италијански астроном, откривач на астероиди.
На почетокот на кариерата работел како помошник на истакнатиот германски астроном Макс Волф во Хајделберг и открил повеќе астероиди. Работел во Германија, Италија и Аргентина, па на крај во 190 г. конечно се вратил во Италија.
Во 1919 г. е назначен за директор на Трстјанската опсерваторија. Од 1932 до пензионирањето во 1950 г. работел како директор на опсерваторијата „Капидамонте“ во Неапол и предавал општа и сферна астрономија на Неаполскиот универзитет.
Карнера открил вкупно 16 астероиди, од кои три заедно со Макс Волф.
Откриени астероиди: 16
466 Тизифона
469 Аргентина
470 Килија
472 Рим
476 Хедвиг
477 Италија
478 Тергесте
479 Капрера
480 Ханза
481 Емита
485 Генуа
486 Кремона
487 Венеција
488 Креуза
489 Комачина
808 Мерксија
1 Поврзано
* Макс Волф
Вестерхефер

Вестерхефер (|Westerhever; |Vesterhever) — општина во округот Северна Фризија, во Шлезвиг-Холштајн, Германија.
1 Географија
Вестерхефер се наоѓа на северозападниот крај на полуостровот Ајдерштет. Светилникот Вестерхеферзанд е главна знаменитост на полуостровот, кој е опкружен од солени мочуришта.
Солените мочуришта, светилникот и плажите привлекуваат околу 80.000 посетители секоја година.
2 Историја
Островот Вестерхефер бил првпат населен од луѓе во век. Првите луѓе изградиле прстенеста брана за да ја заштитат браната.
490 Веритас

490 Веритас — голем астероид, кој можеи учествувал во поголемот број на судиримеѓу астероиди во претходните 100 милиони години. Откриен од страна на Макс Волф на 3 септември 1902 година во Хајделберг.
Со пречник од 115 и 125 км, Веритас и 92 Ундина се најголемите астериди триистотината астероиди од Вериташкото семејство на астероиди. Други позначајничленови на Вериташкото семејство се: 844 Леонтина, 1086 Ната, 2428 Камењар, 2934 Аристофан, 5592 Ошима и 7231 Порко и други неименувани астероиди. Давид Несворни од југозападниот Истражувачки институт во Болдер, Колорадо ги следел орбитите на овие тела назад низ времето, и пресметал дека истите се создале при судир на тело со пречник од најмалку 150 км со помал астероид пред 8 милиони години. Веритас и Ундина се најверојатно најголемите остатоци од тој судир.
Поткепувајќи ја Несворниевата проценка, Кенет Фарли ''и др.'' пронашле докази во седиментите на морското дно за зголемено присуство на вселенска прашина која пристигнала на површината на Земјата, кој започнал пред 8,2 милиони години и продолжи во наредните милион и половина години. Ова едно од најголемите натрупувања на наноси од вселената во последните 100 милиони години.
Овој судир би бил далеку од Јупитер за истиот да ги насочи кон Земјата. Сепак, сончевото зрачење ќе предизвика прашината да почне да се придвижува кон Земјината орбита во период кој е восогласност со податоците добиени од седиментите на дното на океаните.
Ден се смета дека судурите во Вериташкото семејство испорачуваат пет илијади тони на вселенска прашина секоја година, односно 15% од вкупното количество.
Куп на Македонија во кошарка 2005

Куп на Македонија 2005 ― 13. издание на Купот на Македонија во кошарка. Завршниот турнир бил одигран во Спортско рекреативниот центар Кале во Скопје. Турнирот бил во организација на агенцијата за рекламирање „Њу момент“. Победничкиот пехар, кој бил преоден, бил доделен од страна на дневниот весник „''Вечер''“ како покровител на турнирот. Во ова издание првак бил Фершпед Работнички.
1 Место на одржување
Скопје
СРЦ Кале
Капацитет: 2,500
3 Завршен Турнир
3 Завршен Турнир
3.1 Финале
Победник воКупот на Македонија 2005
Фершпед Работнички 6. титула
4 Признанија
* Најкорисен играч на финалето - Диме Тасовски
* Најдобар одбранбен играч на турнирот - Горан Веселиновски
Извор:
501 Урхиксидур

501 Урхиксидур — релативно голем астероид од главниот појас. Откриен од страна на Макс Волф на 18 јануари 1903 година во Хајделберг, Германија. НАречен еспоред лик од сатиричното дело ''Auch Einer'' на Фридрих Теодор Вишер .
Општини во Босна и Херцеговина

Во Федерација Босна и Херцеговина има 79 општини:
Бановиќи • Босанска Крупа • Босански Петровац • Босанско Грахово • Бреза • Бугојно • Бусовача • Бужим • Чаплина • Цазин • Челиќ • Центар, Сараево • Читлук • Дрвар • Источен Добој • Јужен Добој • Добретиќи • Домаљевац-Шамац • Долен Вакуф • Фоча-Устиколина • Фојница • Гламоч • Горажде • Горен Вакуф-Ускопље • Грачаница • Градачац • Груде • Хаџиќи • Илиџа • Илијаш • Јабланица • Јајце • Какањ • Калесија • Кисељак • Кладањ • Кључ • Коњиц • Крешево • Купрес • Ливно • Љубушки • Лукавац • Маглај • Неум • Нови Град • Ново Сараево • Нови Травник • Оџак • Олово • Орашје • Пале-Прача • Посушје • Прозор-Рама • Равно • Сански Мост • Сапна • Сребреник • Стари Град • Столац • Теочак • Тешањ • Томиславград • Травник • Трново • Усора • Вареш • Велика Кладуша • Високо • Витез • Вогошќа • Завидовиќи • Жепче • Живинице
Гардинг

:''Оваа статија е за градот Гардинг. За општината Кирхшпил Гардинг, која го опкружува градот, видете Кирхшпил Гардинг''
Гардинг (|Garding) — град во округот Северна Фризија, во сојузната покраина Шлезвиг-Холштајн, Германија. Се наоѓа на полуостровот Ајдерштет.
Градот претставува административно седиште на општинската заедница Ајдерштет.
1 Историја
Од 1575 година има неделен пазар, кој се одржува и денес.
Градските права ги добил на 12 октомври 1590 година, пред останатите градови како Хузум (1603) и Тенинг (1590).
До 1 јануари 2006 година постоел како слободен град, а подоцна се приклучил на општинската заедница Ајдерштет.
2 Луѓе
* Теодор Момзен (1817-1903) — историчар и нобеловец
512 Тауриненсида

512 Тауриненсида — 23 километарски астероид кој минува низ орбитата на Марс. Станува збор за астероид од спектрален тип S, со вртежен период од 5,59 часови. Други поголеми астероиди кои минуваат низ орбитата на Марс се: 132 Ефра (43 km), 323 Брусија (36 km), и 2204 Лили (25 km).
Огист Шарлоа

+ Откриени астероиди: 99&thinsp;''погл. ''
Огист Оноре Шарлоа (|Auguste Honoré Charlois; – ) — француски астроном кој открил вкупно 99 астероиди работејќи во Ница.
Првиот астероид што го открил бил 267 Тирца во 1887 г. Го фотографиал 433 Ерос истата вечер кога е откриен од Густав Вит, не не можел да го објави откритието побргу од него.
Кон 1891 г. Макс Волф ја вовел астрофотографијата како метод на забележување на астероиди, и со тоа драстично ја забрзал стапката на нивното откривање. Со ова, Волф и Шарлоа независно откриле многу повеќе астероиди отколку што би било можно со просто набљудување преку телескоп.
На возраст од 46 години Шарлоа бил убиен од братот на првата жена, кој сакал да му се освети бидејќи се преженил. За ова бил осуден на доживотна тешка робија во Нова Каледонија.
Во негова чест е наречен астероидот 1510 Шарлоа.
1 Откриени астероиди
267 Тирца
272 Антонија
277 Елвира
282 Клоринда
283 Ема
284 Амалија
285 Регина
289 Ненета
293 Бразилија
294 Фелиција
296 Фаетуса
297 Цецилија
298 Баптистина
300 Гералдниан
302 Клариса
305 Гордонија
307 Ника
310 Маргарита
311 Клаудија
312 Пјерета
314 Розалија
316 Гоберта
317 Роксана
318 Магдалена
319 Леона
327 Колумбија
331 Етериџија
336 Лакадиера
337 Девоса
338 Будроса
344 Дезидерата
345 Терцидина
346 Херментарија
347 Паријана
348 Мај
349 Дембровска
350 Орнамента
354 Елеонора
355 Габриела
356 Лигурија
357 Нинина
358 Аполонија
359 Георгија
360 Карлова
361 Бононија
362 Хавнија
363 Паадова
364 Изара
365 Кордуба
366 Винцентина
367 Амицитија
368 Хајдеја
370 Модестија
371 Бохемија
372 Палма
373 Мелузина
374 Бургундија
375 Урсула
376 Геометрија
377 Кампанија
378 Холмија
379 Хуена
380 Фидуција
381 Мира
382 Додона
383 Јанина
388 Харибда
389 Индустрија
395 Делија
396 Еолија
397 Виена
398 Адмета
400 Дукроза
402 Хлоја
403 Кијана
404 Арсиноја
405 Тија
406 Ерна
409 Аспасија
410 Хлорида
411 Ксанта
414 Лириопа
416 Ватикана
423 Диотима
424 Грација
425 Хорнелија
426 Хипон
427 Галена
429 Лотида
430 Хибрида
431 Нефела
432 Питија
437 Родија
438 Зауксо
441 Батилда
451 Пациенција
453 Теја
498 Токио
537 Паули